
    545400 SIGHIŞOARA
Str. Muzeului nr.7, Tel./Fax 0265 - 771278

                                                      H O T Ă R Â R E A  NR. 44
                                                        din 28 februarie 2018
                     privind stabilirea volumului pentru valorificarea lemnului de foc către populație 
                             în anul 2018 din fondul forestier proprietatea Municipiului Sighișoara

Consiliul Local al Municipiului Sighişoara, întrunit în ședință ordinară, 
 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3.326/06.02.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Contractului de servicii silvice nr. 5173/12.12.2012, încheiat între R.N.P. - ROMSILVA prin Direcţia Silvică Mureş, în calitate de executant şi Municipiul Sighişoara, în calitate de beneficiar, prin care Direcţia Silvică Mureş, prin Ocolul Silvic Sighişoara, se obligă să execute, în regim silvic, în baza Legii nr. 46/2008 şi a altor reglementări în vigoare, serviciile silvice pentru suprafaţa de 2.900,54 ha. fond forestier aflat în proprietatea Municipiului Sighişoara, pe durata de valabilitate a amenajamentului silvic, respectiv 01.01.2013 - 31.12.2022, aprobat prin Hotărârea Consiliului Local Sighişoara nr. 103/27.06.2013;

Având în vedere adresa Ocolului Silvic Sighişoara nr. 10211/e/29.01.2018, înregistrată la Municipiul Sighişoara sub nr. 2.689/30.01.2018, prin care se precizează faptul că pentru anul de producție 2018 s-a suplimentat necesarul de lemn de foc la cantitatea de 4.000 mc; 

Având în vedere prevederile Legii nr. 46/2008, Codul Silvic, republicată, cu modificările şi completările ulterioare;

Având în vedere prevederile Hotărârii de Guvern nr. 715/2017 pentru aprobarea Regulamentului de valorificare a masei lemnoase din fondul forestier proprietate publică;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 3.325/06.02.2018, prin care se propune stabilirea volumului și a unor criterii pentru valorificarea lemnului de foc către populație, în anul 2018, din fondul forestier proprietatea Municipiului Sighișoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit.”c” şi (9), art. 45 (3) și a art. 115 (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

          H O T Ă R Ă Ş T E:

           Art. 1. Pentru anul 2018 se aprobă un volum de 4.000 mc. lemn de foc din fondul forestier proprietatea Municipiului Sighișoara, în vederea valorificării către populație.

           Art. 2. Valorificarea lemnelor de foc către populație din fondul forestier proprietatea Municipiului Sighișoara, de către Ocolul Silvic Sighișoara, se va face astfel:


(1) valorificarea a maxim 5,00 mc. echivalent a 8 metri sterni lemn de foc/familie și persoane singure;


(2) valorificarea lemnului de foc se va face numai către familiile și persoanele singure, cetățeni români, precum și cetățeni străini ori apatrizi, cu domiciliul sau, după caz, cu reședința în Municipiul Sighișoara, stabilită în condițiile legislației române, în limita volumului maxim de lemn de foc aprobat de 4.000 mc;

(3) termenul limită de depunere a solicitărilor către primărie este până la data de 1 august a fiecărui an.


Art. 3. Lemnul de foc se realizează în regie de Ocolul Silvic Sighișoara, după licitarea lucrărilor de exploatare a masei lemnoase și constituirea depozitelor.

Art. 4. Valorificarea lemnului de foc către populație se va face de către Ocolul Silvic Sighișoara, cu respectarea prevederilor prezentei hotărâri.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, aparatul de specialitate al primarului şi Ocolul Silvic Sighişoara. 

Art. 6. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Arhitectul Șef;
  2 ex. Direcţia Administrarea Patrimoniului;
  1 ex. Ocolul Silvic Sighișoara. 
10 ex. 

B.A.

